ශ්‍රී ලංකාවට වත්මනෙහි අවැසි වනුයේ ඩිජිටල් තාක්ෂණයෙන් යුතු සිනමාවක් බව සිනමා ශිල්පීන්ගේ සන්ධානය පැවැත් වූ සම්මන්ත්‍රණයකදී තීරණයකට පත් විය.ලාංකේය සිනමා ශිල්පීන්ගේ සන්ධානය සංවිධානය කළ මෙහි මුලසුන ප්‍රවීණ සිනමාවේදී ආචාර්ය ඩී. බී. නිහාල්සිංහයන් විසින් මෙහෙයවනු ලැබිණ.ලොව දියුණු රටවල් ඩිජිටල් තාක්ෂණය භාවිත කරන අන්දම, ඩිජිටල් සිනමාව ඇරැඹි තැන සිට ව්‍යාප්තිය සහ එහි තාක්ෂණික උපකරණ පිළිබඳ මෙහිදී නිහාල්සිංහයන් විසින් දෙසුමක් පවත්වන ලදී.වර්තමානයේ ක්ෂේත්‍රයේ සක්‍රියව සිටින වෘත්තීමය සිනමාකරුවන් රැසක් මෙම අවස්ථාවට සහභාගී වී සිටියහ.